Side 10 


mistet sit 
største ikon 


Ondskaben har 


Så 
Foto: AP 


POLITIKEN 


I dag skal Asmus, Anette, Chadi 
og Lone sætte deres kryds. Hvad 
afgør, hvem de stemmer på? Og 
hvor vigtigt er det at stemme? 


Det er kommunen, der leverer det meste af den velfærd, vi nyder godt af hver dag. Alligevel stemmer langt færre danskere til et kommunalvalg 
end ved et folketingsvalg. Politiken har under valgkampen været i Ringkøbing-Skjern, Helsingør, Aarhus og Guldborgsund Kommuner for at 
høre, hvad der optager danskerne. Nu er vi vendt tilbage til nogle af dem: Hvorfor stemmer de, som de gør? 


Lærling hos Hvide Sande Skibssmedie: »Jeg stemte 
rødt første gang, men jeg er ikke særlig politisk 
engageret. Jeg havde tænkt, at jeg ville spørge min 
mester og mine forældre, som plejer at have styr på 
det. Men jeg er ikke kommet det nærmere, end at jeg 
stemmer for noget, der gavner havnen her i Hvide 
Sande. Jeg er udlært om et halvt år, og så kan det 
være, jeg flytter, så indtil videre er det havnen, der er 
det vigtigste for mig og mit arbejdsliv. Men selv om 
jeg stemmer for liv på havnen, så bliver det stadig 

i samme side af spektret rent politisk som første 
gang, jeg stemte, nemlig ovre i den rødlige side«. 


Daglig leder af værested: »Kommunalvalget er på 
mange måder vigtigere for mig end folketingsvalget. 
Det er der, man kan få lokal indflydelse. Derfor stem- 
mer jeg også på en, hvis mærkesager jeg kender. Til 
kommunalvalget i år vil jeg sætte mit kryds på en, 
der vil forbedre vilkårene for udsatte og sårbare 
grupper. Et velfærdssamfund skal nemlig kendes på 
de værdier, der ligger til grund for behandlingen af 
sårbare mennesker. Vi andre, der har vores på det 
tørre, har en god løn og et godt arbejde, vi skal jo 
nok klare os. I år stemmer jeg også på en, der 
modarbejder stadionprojektet i Helsingør«. 


Tekst: Per Munch, Signe Vilsbøll, Sebastian Stryhn Kjeldtoft og Kirsten Nilsson. Foto: Louise Herrche Serup, Jacob Ehrbahn, Finn Frandsen og Henriette Dæhli 


Serviceleder i Gellerup: »Det afgørende er, hvordan 
politikerne behandler os som mennesker i Gellerup- 
parken. At de ikke taler "'os' mod "dem", men om et 
fællesskab. Jeg har været til valgaftener, hvor politi- 
kere forsøger at gøre Gellerups indbyggere til fjen- 
den. Det synes jeg ikke om. Kommunalvalg er vigtigt 
for alle borgere, men især for de udsatte beboere i 
Gellerupparken. Vi skal have de rigtige mennesker 
ind på de rigtige poster, som gør en forskel. Den 
fremgang, vi oplever i disse år, med faldende 
kriminalitet og hærværk, mens flere unge kommer 

i skole og i arbejde, handler i høj grad om politik«. 


Pensionist: »Det var udlændingepolitikken på lands- 
plan, som fik os til at melde os ind i Dansk Folkepar- 
ti, og det gælder også lokalt. Men jeg er også enig i 
de andre ting, som står i partiprogrammet. Med den 
alder, jeg har, er det mest ældrepolitikken, der er 
vigtig for mig. Jeg synes, at alle politikerne lover så 
meget lige nu. Men jeg tror på René Christensen 
(DF's borgmesterkandidat i Guldborgsund, red.). Han 
har gjort det godt i valgkampen. Men undskyld mig, 
jeg synes, at det er lidt mærkeligt, at det ikke er den, 
der får flest stemmer, som bliver borgmester, og at 
det i stedet handler om de rævekager, de laver«. 


Læs mere. Det drømmer partierne om side 4. Ingen plads til ideologiske kampe side 6 De unges valg side 8 

1. udgave 


POLITIKEN MENER 


Hyldest til 
håndslaget 


Dagens valg handler om 
pragmatiske løsninger. 


rædekonerne har allerede 
G fældet deres tårer: Stemme- 

deltagelsen vil nok falde. 
Det lokale og regionale demokrati 
forvitrer. Regionsrådene lader væl- 
gerne efterårskolde tilbage. Og på 
de lange knives valgnat løber kom- 
munalpolitikerne alligevel fra alt. 
Måske endda det parti og program, 
de stillede op for. 

Er det en helt forkert diagnose på 
valgdagen? Nej. 

Selvfølgelig findes der reelle pro- 
blemer med det nære demokrati i 
tiåret for en kommunalreform, der 
pløjede det lokaldemokratiske rod- 
neti bund. Selvfølgelig er det et 
problem, at halvdelen af landets 
byrådsmedlemmer mener, at kom- 
munens embedsmænd har for stor 
indflydelse. Og selvfølgelig er det et 
problem, hvis valgdeltagelsen fal- 
der igen igen igen. 

Men måske beror en del af årsa- 
gen til problemerne på den her- 
skende demokratiforståelse. 

For hvad er det, vi i virkeligheden 
stemmer om ii dag? 


VI SKAL IKKE vælge mellem forskel- 
lige samfundsmodeller. Vi skal ikke 
vælge mellem konkurrerende ideo- 
logier. Vi skal ikke vælge den mest 
besnærende samfundsvision. 

Den slags klarer vi til folketings- 
valg, og selv om landspolitikere og 
medier forsøger at omgøre kom- 
munalvalget til et midtvejsvalg for 
den siddende regering, så er deter 
ikke det, vi stemmer om i dag. 

I dag skal vi træffe et pragmatisk 
valg. Et valg om alt det, der er bedst 
for dig, din familie og fællesskabet i 
det geografiske område, du bor i. 

Hvad er vigtigt for jer, når de lo- 
kale politikere løbende prioriterer 
to tredjedele af velfærdsstatens 
samlede midler rundtomkring i 
kommuner og regioner? Er det kva- 
liteti daginstitutioner? Hjemme- 
hjælpen? Undervisningen i folke- 
skolen? Eller behandlingen på 
sygehusene? 

Det er de spørgsmål, valget i dag 
handler om. Og svarene findes ikke 
ide højere ideologiske luftlag, men 
via jordnære pragmatiske løsnin- 
ger og kompromisser. 


VI HAR DE seneste år skabt en giftig 
politisk løftebrudskultur, hvor vi 
ofte kalder den pragmatiske sejr 
for etideologisk nederlag. 

Intet kan være mere forkert. 

Eller som den danske filosof K.E. 
Løgstrup formulerede det: »Politi- 
keres opgave er altså at bringe be- 
folkningsgruppens interesser i for- 
bindelse med de aktuelle politiske 
problemer«. Få steder forbindes in- 
teresser og problemer mere uløse- 
ligt end ved dagens valg. 

Vi skal bedømme vores politi- 
kere på resultaterne snarere end 
processerne. Den danske demokra- 
titradition søger samtalen, respek- 
terer modstandernes synspunkter 
og accepterer, at kompromis er en 
uundværlig del af et praktisk de- 
mokrati. Vi må aldrig se ideologisk 
ryggesløshed som en nødvendig 
præmis i politik. Men ved valget i 
dag bør vi hylde håndslaget, det bø- 
jede kompromis og den politiske 
forhandlingskultur som vejen 
frem. Godt valg! cj 

